Sentrale teorier innenfor fagområdet viser at det finnes sammenheng mellom elvens helningsgradient og høyde på step. Det er også gjort undersøkelser på forholdet mellom størrelse på step og størrelse på pool. Et problem med undersøkelser av step pool-formasjoner er at de foregår i naturlige elveløp med en rekke ukontrollerbare faktorer. Dette gjør at det kan være vanskelig å samle inn data som viser signifikante sammenhenger eller påvise at disse eksisterer.